Video: Singende dokter van SA maak wéér opslae | Maroela Media
Die Suid-Afrikaanse dokter wat oornag bekend geraak het as "die singende dokter" roer weer hartsnare.
Die keer is dit 'n video waarin dr. Ryan Coetzee sy weergawe van Nat King Cole se liedjie "Unforgettable" vir 'n 10 maande oue baba sing terwyl hy haar bloed trek, wat soos 'n veldbrand versprei.
Shannon Wemyss het die video op Facebook gedeel en dit is al honderde duisende kere gekyk. Volgens Wemyss huil haar dogtertjie gewoonlik hartverskeurend wanneer daar bloed getrek word, maar dit was nie die keer die geval nie.
"Ek het nog nooit so 'n dokter ontmoet nie, dis absoluut ongelooflik. Hy het gesorg vir 'n glimlag op almal se gesigte. Dit is 'n voorbeeld van waar 'n werk soveel meer as 'n tjek aan die einde van die maand is. Hy het ons dag gemaak."
Good Morning America berig die video is in die Raigmore-hospitaal in Skotland geneem.
Maroela Media het vroeër die jaar 'n onderhoud met dr. Coetzee gevoer toe hy nog by die Causeway-hospitaal in Ierland gewerk het. Hy het toe oornag 'n internetsensasie geword nadat hy vir 'n agtjarige pasiëntjie gesing het.
Coetzee (29) het gesê sang is maar net 'n deel van sy alledaagse lewe. "Ek was nog altyd 'n sanger.
"Ek het op hoërskool in die koor gesing en by die kerk gesing en klavier gespeel. En so lank as wat ek kan onthou, sal ek net elke nou en dan begin sing terwyl ek werk of in 'n winkel loop of iets. Almal wat my ken, weet nou al ek sing sommer enige tyd en enige plek, so dit is nie meer vir hulle vreemd nie!"
This is something so special! My daughter is usually distraught getting bloods done, she has had them done a huge amount of times but never has had a reaction quite like this, not one tear. I have never met a doctor quite like this one, absolutely amazing. He had a smile on everyone's face. An example of a job being more than a pay check at the end of the month. He has made our day ????For licensing/commercial usage, please contact licensing@rumble.com
Wat n wonderlike mens en dr is hy nie
ag dis te dierbaar, kry sommer trane
'N dokter met 'n goeie hart….wees geseend dok
Dankie Ryan Coetzee, so het ons hom leer ken, en kan net se dat daar nog meer van sy soort is. Kan ongelukkig nie se in watter hospitaal ons nog deur hulle behandel word en vinnig herstel nie. Dokter Coetzee is beslis besig om in die buiteland vir homself roem te verwerf.